Komission asetus (EY) N:o 2255/2000,
annettu 11 päivänä lokakuuta 2000,
tiettyjen yhteisön autonomisten tariffikiintiöiden korottamisesta annetun neuvoston asetuksen (EY) N:o 2505/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista 20 joulukuuta 1996 annetun neuvoston asetuksen (EY) N:o 2505/96(1), sellaisena kuin se on viimeksi muutettuna komission asetuksella (EY) N:o 1501/2000(2), ja erityisesti sen 6 artiklan,
sekä katsoo seuraavaa:
(1) Tiettyjen yhteisön autonomisten tariffikiintiöiden määrä ei ole riittävä yhteisön teollisuuden tarpeiden tyydyttämiseksi. Kiintiön määrää olisi sen tähden korotettava ferrokromin (järjestysnumero 09.2711), bensiinikäyttöisten nelitahtimoottoreiden (järjestysnumero 09.2976) ja etulasien (järjestysnumero 09.2979) osalta asetuksen (EY) N:o 2505/96 6 artiklan määräysten mukaisesti. Näin ollen on tarpeen muuttaa kyseinen asetus 1 päivästä tammikuuta 2000, jotta voidaan taata näiden kiintiöiden keskeytymätön käyttö.
(2) Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan kiintiökaudeksi 1.1.-31.12.2000 asetuksen (EY) N:o 2505/96 liite I seuraavasti:
- tariffikiintiön, jonka järjestysnumero on 09.2711, kiintiömääräksi tulee 600000 t,
- tariffikiintiön, jonka järjestysnumero on 09.2976, kiintiömääräksi tulee 1200000 kpl,
- tariffikiintiön, jonka järjestysnumero on 09.2979, kiintiömääräksi tulee 300000 kpl.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä lokakuuta 2000.